लखनऊ । लखनऊ मेट्रो का प्रायोरिटी फेज पर कमर्शियल रन जुलाई से शुरू हो सकता है। इसके लिए सभी तैयारियां कर ली गयी हैं। 5 मेट्रो ट्रेन भी राजधानी पहुँच चुकी है जिनका इंटरनल ट्रायल जारी है। इन सब के बीच मेट्रो के चलने के बाद प्रदूषण से लेकर एनर्जी सेविंग तक हो सकेगी। लखनऊ मेट्रो को इको फ्रेंडली रूप देने के लिए तैयार खाके का भी परिक्षण शुरू हो चुका है।



50 फीसदी बिजली बचाएगी मेट्रो

पूरे शहर में एलईडी लाइटिंग के आदेश दिए गए हैं। लखनऊ मेट्रो रेल कॉर्पोरेशन भी इस दिशा में पहल करते हुए स्टेशनों पर एलईडी लाइटिंग का इस्तेमाल करेगा। मेट्रो अधिकारियों के मुताबिक, सीएफएल और आम बल्ब के मुताबिक एलईडी में 40 से 50 फीसदी तक कम बिजली खपत होती है। मेट्रो में इन्फॉर्मेशन के लिए भी एलईडी बोर्ड ही लगेंगे।





मेट्रो

मेट्रो के चलने पर एनर्जी री-जनरेट होगी। खर्च हुई बिजली में से 30 फीसदी बिजली फिर से बनेगी। इसके अलावा मेट्रो स्टेशनों के रूफ टॉप पर सोलर पैनल्स लगेंगे और एस्केलेटर्स, कूलिंग सिस्टम भी हाई रेटिंग के हैं।



अफसरों का कहना है कि मेट्रो स्टेशन को इस तरह डिजाइन किया गया है जिससे मैक्सिमम सनलाइट स्टेशन में आ सके। इसके चलते कम लाइट्स का प्रयोग कम से कम होगा। ये इंटरनेशनल मानकों के आधार पर बने हैं।





पानी भी होगा री-साइकल

मेट्रो

मेट्रो

स्टेशनों में वाटर री-साइकल के लिए ख़ास मशीन लगाई गयी हैं। वेस्ट पानी री-साइकल करने के लिए लगाए गए प्लांट से बारिश के पानी को री-साइकल कर इस्तेमाल में लाया जाएगा। इस पानी को इस्तेमाल एयर कूलिंग सिस्टम में प्रयोग किया जाएगा। पहली बारिश के दौरान इस सिस्टम का चेक शुरू हो चुका है।मेट्रो अधिकारियों का कहना है किमें ऊर्जा की न्यूनतम खपत होगी। इसके लिए एलईडी, वेस्ट वाटर मैनेजमेंट, सोलर एनर्जी, री-जनरेटिंग एनर्जी और बिल्डिंग की स्पेशल डिजाइन पर काम किया गया है।